ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 20/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Tämä on viimeinen osa sarjaani opetuslapseusevankelioinnista.
Näiden 19 jakson aikana olemme käsitelleet syvällisiä asioita, -
joiden tulisi muuttua seurakunnassa.
Opetus opetuslapseusevankelioinnista on tänään saatavilla viimeistä päivää.
Se on saatavissa myös DVD:nä. Meillä on myös opetuslapseuskurssi, -
jonka 48 oppituntia käsittelevät opetuslapseuden perusasioita.
Olemme myös koonneet paketin, jossa on tämän lisäksi muita kursseja.
Sen tarkoitus on auttaa sinua kasvamaan ja tekemään opetuslapsia.
Kaikki nämä materiaalit ovat tänään tarjolla viimeistä päivää.
Olen puhunut paljon asioita, enkä pysty tiivistämään sitä kaikkea nyt.
Tärkein asia on, että Jeesus kutsui meidät tekemään opetuslapsia, -
ei vain käännyttämään ihmisiä, mutta olemme muuttaneet tuon sanoman.
Yksi tärkeimmistä opetuslapsen piirteistä on jakeessa Joh. 8:31.
"Niin Jeesus sanoi niille juutalaisille, jotka uskoivat häneen: 'Jos te pysytte -
minun sanassani, niin te totisesti olette minun opetuslapsiani; -
ja te tulette tuntemaan totuuden, ja totuus on tekevä teidät vapaiksi.'"
Opetuslapseksi tuleminen vaatii vaivaa, jota monet eivät halua nähdä.
He haluavat vain rukoilla ja tulla kokouksiini, -
jotta he kasvaisivat ja yhtäkkiä kaikki vain alkaisi yliluonnollisesti toimia.
Uskon toki yliluonnolliseen, nimittäin yliluonnolliseen opetuslapseuteen.
Jumala auttaa sinua yliluonnollisesti, mutta sinunkin on nähtävä vaivaa.
Uskon, että tämän vuoksi monet torjuvat opetuslapseuden.
Ponnistelun sijaan he haluavat, että Jumala koskettaa heitä, -
heidän perheongelmansa selviävät ja kaikki rakastavat toisiaan.
He tukeutuvat toisten rukouksiin saadakseen asiansa toimimaan -
sen sijaan, että lukisivat Sanaa ja toimisivat Jumalan mielen mukaan.
Opetuslapseus on yksi tärkeimmistä asioista, -
joka ihmisiltä puuttuu nykyisin. Siitä ei juuri opeteta, -
ja juuri siksi olen omistanut sille kokonaiset 20 jaksoa tv-ohjelmastani.
Haluan kertoa, että opetuslapseus on Jumalan alkuperäinen suunnitelma.
Lisäksi haluan opettaa, mitä se tarkoittaa käytännössä.
Tänään haluan jälleen näyttää teille lyhyen videon, -
jonka tv-osastoni on tehnyt. Se kertoo Chicagon-raamattukoulustamme.
Colorado Springsin -koulustamme valmistuneet Mark ja Tenese Bassett -
menivät Chicagoon ja perustivat sinne koulun kymmenisen vuotta sitten.
He istuttivat koulun, jota Cindy Quarles on sittemmin johtanut -
apunaan Francine Jackson, David Rose ja muita.
He ovat nostaneet esiin opetuslapsijoukon toisensa perään.
Ehkä olette nähneet mainoksen heidän matkastaan Ugandaan.
Viisi opiskelijaa meni ugandalaiseen sairaalaan ja melkein tyhjensi sen.
Sairaalan noin 150 potilaasta 140 pääsi kotiin tuona päivänä -
ja noin 40 muslimia syntyi uudesti.
Opiskelijat olivat toisten opetuslasten tekemiä opetuslapsia.
Tähän Jumala on meidät kutsunut. Kaikki järjestyi todella hienosti, -
sillä kun Mark ja Tenese lähtivät Chicagoon, koin vahvasti -
Jumalan sanovan, että he olisivat aina täällä tekemässä opetuslapsia.
Toki he tekivät sitä Chicagossakin, mutta vain parin vuoden ajan.
Sitten he jättivät koulun Cindylle, opetuslapselleen.
Emme olleet yhteydessä pariin vuoteen, mutta nyt olen iloinen, -
että Mark on palannut henkilökuntaan ja auttaa meitä perustamaan -
raamattukouluja eri puolille maailmaa.
2. Tim. 2:2. "Ja minkä olet kuullut minulta ja minkä monet -
ovat todistaneet, usko se luotettaville miehille, -
jotka sitten ovat soveliaita muitakin opettamaan."
Tervetuloa Chicagon Charis-kouluun.
Se on Charis-verkoston pisimpään toiminut yhteistyökoulu USA:ssa.
Ennen kuin astumme ovista sisään, palataan ajassa 10 vuotta taaksepäin.
Colorado Springsin raamattukoulun opiskelija Mark Bassett -
oli juuri palannut toisen vuoden lähetysmatkalta sydämellään ajatus -
perustaa Charis-raamattukoulu 1 000 mailin päähän Chicagoon.
Joulukuussa 2002 hän kertoi ajatuksesta vaimolleen Teneselle.
Mitä enemmän puhuimme siitä, sitä enemmän hän innostui, -
ja me, kaksi opiskelijaa, aloimme heti suunnitella koulun avaamista syksyllä.
Valmistumisensa aikoihin Mark ja Tenese olivat yhtä innoissaan -
ajatuksesta tarjota Charis-koulun kokemus yhä uusille opiskelijoille.
Opetus täällä Coloradossa muutti meidät ja teki meistä opetuslapsia.
Kaikki eivät pääse Coloradoon, -
mutta voisimme tuoda saman opetuksen ja ilmapiirin Chicagoon.
Juuri sen Mark ja Tenese tekivät.
He ottivat uskonaskeleen ja avasivat Chicagon Charis-koulun vuonna 2003.
Heillä oli 40 opiskelijaa. Jumalan suosio oli heidän yllään alusta lähtien.
Rukoilimme, että Jumala lähettäisi oikeat opiskelijat, ja Hän teki niin.
Tässä Cindy Quarles tuli mukaan kuvioihin.
Hän opiskeli ensimmäisellä vuosi- kurssilla. Jumala valitsi hänet -
johtamaan koulua, koska Bassettien tehtävä oli vain perustaa se, -
ei jäädä johtamaan sitä pitkäksi aikaa.
Cindy ei ollut aluksi varma siitä, oliko hänestä tehtävään, -
mutta Jumala vakuutti hänet siitä.
Syksyllä 2006 Jumala näytti minulle, että opetuslapseus -
oli näiden muutosten arvoinen asia ja koulun tehtävä oli tehdä opetuslapsia.
En voisi käyttää elämääni mihinkään tätä työtä arvokkaampaan.
Cindyn kanssa samalla vuosikurssilla oli Francine Jackson, -
josta tuli Cindyn oikea käsi.
Francise toimii Chicagon Charis- koulun hallintojohtajana.
Kun tulin kouluun, tiesin sydämessäni, että kuuluin tänne.
Minusta on ihanaa palvella opiskelijoita henkilökohtaisesti -
ja julistaa Jumalan sanaa.
Francine koki suuren vapautuksen opiskeluaikanaan Chicagossa -
ymmärrettyään, että Jumala rakastaa häntä ehdoitta.
Tärkein yksittäinen asia, jonka opin opintojeni aikana oli se, -
että opin tietämään, kuka olen Jeesuksessa Kristuksessa.
Se muutti koko elämäni.
Jumalan armo näkyy selvästi Cindyn ja Francinen elämässä.
He välittävät Basseteilta oppimaansa armoa veljilleen ja siskoilleen, -
jotka vievät evankeliumia eteenpäin Chicagon alueella ja muuallakin.
Siirrymme Chicagon Charis-koulusta Bartlettin lähiöön.
Siellä tapaamme koulun entisen opiskelijan ja Cindyn luokkatoverin -
Rob Ritaccon, joka on perustanut sinne seurakunnan.
Rob koki Jumalan armon menetet- tyään työnsä opintojen aikana.
Jumala järjestää asiat omalla tavallaan. Tehtaamme suljettiin, -
joten pystyin opiskelemaan kokopäiväisesti.
Pääsin valtion uudelleenkoulutus- ohjelmaan, joka maksoi opintoni -
ja lähetysmatkan Ugandaan.
Robin todistus rohkaisee muita opiskelijoita ottamaan uskonaskeleita.
Jumala pitää meistä huolen, jos pysymme Hänen suunnitelmassaan.
Jumala on huolehtinut Robin perheestä myös opintojen jälkeen.
Pastorina Rob vuodattaa armoa ihmisiin ja pitää huolen siitä, -
että seurakunta on läheinen perhe, palvoo Jumalaa ja kasvaa armossa.
Kaikki tämä lähtee muutoksesta, joka Robissa itsessään tapahtui -
Chicagon Charis-raamattukoulussa.
Nyt siirrymme lentokentän ohi itään kohti keskustaa, -
joka on Tom ja Lynn Prybylon lähetyskenttä.
He valmistuivat vuonna 2007.
Tom on erittäin menestyvän varainhoitoyhtiön johtaja, -
ja onnellinen pariskunta jakaa Chariksesta saamaansa armoa.
Koulussa luodaan perusta luonteen rakentamiselle, -
mutta se ei lopu valmistumiseen, vaan jatkuu.
Charis muutti elämämme, koska siellä saimme tuon perustan.
Jumalan suunnitelma oli, ettei parin muutos jäänyt vain heihin itseensä.
Kun aloitimme opinnot, aloimme nähdä, ettei kyse ollut vain meistä, -
vaan meidän tuli jakaa oppimaamme eteenpäin muille ihmisille.
Lynn auttaa naisia, joiden taustalla on riippuvuuksia ja prostituutiota, -
opetuslapseuskurssin ja Charis- kirjekurssin oppien avulla.
Tom kasvattaa Jumalan valtakuntaa miesten raamattupiirin kautta.
―Monet ovat kouluja käymättömiä entisiä narkomaaneja ja jengiläisiä, -
mutta opetuslapseusevankelioinnin idea niin yksinkertainen, -
että he pystyivät ottamaan sen vastaan ja tekevät itse opetuslapsia.
He ovat nyt Charis-raamattukoulussa.
Cindy ja Francine kasvattavat täällä lisää armon vastaanottajia, -
jotka lähtevät viemään ilosanomaa.
Yksi heistä on iso, nallekarhun näköinen kaveri McHenryn lähiössä.
Hän kertoo ilosanomaa joka päivä kiropraktiikkakeskuksen omistajana.
Tässä on Timothy Hartlett, joka valmistui vuonna 2011.
Tim kuplii Jumalan rakkautta, vaikka hänen vaimonsa Angie -
kuoli syöpään juuri ennen kuin Tim aloitti opintonsa Chariksessa.
Kouluun tullessani olin kovin rikkinäinen ja hämmentynyt ihminen.
En ymmärtänyt oikein mistään mitään.
Ensimmäinen vuosi oli pelkkiä kyyneleitä ja surutyötä, -
mutta Jumalan sana alkoi täyttää minua ilolla.
Tim sanoo, että Chicagon Charis- koulu pelasti hänen elämänsä.
Rakastin sitä. Se eheytti sydämeni.
Toisen vuoden lähetysmatka oli elämys, jota Tim ei osannut odottaa.
Afrikan-matka oli upea kokemus. Rukoilimme ihmisten puolesta -
jo lentokentällä, ja he paranivat. Matka kohokohta oli se, -
että rukoilimme ihmisten puolesta sairaaloissa ja näimme suuria ihmeitä.
Lähetystyöntekijä Matt Ryczek johti tuota ihmeiden täyttämää matkaa.
Vuonna 2011 olin työharjoittelussa Chicagon Charis-koulussa.
Sain tilaisuuden viedä neljä opiskelijaa matkalle Ugandaan.
Nuo neljä opiskelijaa ja Matt tunnetaan nyt "Chicagon viisikkona", -
koska he menivät Kampalan lähellä olevaan Nakaseken sairaalaan -
rukoilemaan ihmisten puolesta ja melkein tyhjensivät koko paikan.
Rukoilimme 141 potilaan puolesta, ja heistä 117 pääsi sairaalasta.
Kaikki paranivat, ja näimme heidän tulevan pois sairaalasta -
kuin mehiläisparvi pesästään. Sanoin: "Herra, onko se todella näin helppoa?"
Hiljainen ääni sanoi sisälläni: "On se."
Tavallisten ihmisten matka Ugandaan muutti monen elämän.
Siirrytään sitten McHenrystä Wisconsinin osavaltion puolelle.
Kenoshassa 100 kilometriä Chicagos- ta pohjoiseen on Charis-iltakoulu.
Sitä johtaa suloinen, pehmeästi puhuva ukrainalaisnainen Olga Lund.
Tulin tänne 10 vuotta sitten. Sanon aina, että Jumalan rakkaus -
toi minut tähän maahan ja Chicagon Charis-raamattukouluun.
Olga ylitti maantieteelliset rajat sekä ankaran uskonnollisuuden esteet.
Seurakunnassani opetettiin, että Jumalan rakkaus piti ansaita -
tekemällä monenlaisia asioita.
Yritin tehdä sen kaiken, mutta elämäni oli kurjaa.
Herra sanoi minulle: "Tulet tuntemaan totuuden, -
ja se totuus tulee vapauttamaan sinut", vrt. Joh. 8:32.
Etsiessäni tuota totuutta Herra toi minut Chicagon Charis-kouluun, -
ja opin, millainen Jumalan todellinen luonne on.
Olga on iloinen saadessaan kertoa Jumalan luonteesta Kenoshassa.
On suuri siunaus nähdä, mitä Jumala tekee ihmisten elämässä.
Nautin Hänen työstään elämässäni.
Olgan iltakoulu toimii Kenoshan kristillisen keskuksen tiloissa.
Se on tämän miehen seurakunta. Hänkin on Chariksen kasvatteja.
Pastori Obed Peña on ollut iloinen Charikseen tulostaan asti.
Se on ollut yhtä herätystä. Ihmiset kukoistavat kaikilla elämänalueilla.
Olemme kokeneet väkeviä ihmeitä jumalanpalveluksissamme.
Kaikki siksi, että olemme ymmärtäneet armon sanoman.
Obed kuului 30 vuotta kontrolloivaan ja lakihenkiseen kirkkokuntaan.
Emme kokeneet Jumalan rakkautta.
Liikkeen johtaja sanoi, että Jumala oli meitä vastaan.
Oli pyydettävä anteeksi ennen kuin Hänen vihansa iskisi meihin.
Obed oli ilmoittautunut toiseen raamattukouluun, kun eräs ystävä, -
joka opiskeli Charis-koulussa, kutsui hänet tutustumaan kouluunsa.
Tunsin tulleeni kotiin.
Tiesin, että tätä Jumala tahtoi minulta. Armon sanoma tuli todelliseksi.
Vasta täällä ymmärsin, että Jumala rakastaa minua ilman ehtoja.
Rakkauden sanoman ymmärtäminen muuttaa koko elämän.
Chicagon Charis-raamattukoulu alkaa oikeastaan vasta nyt täyttää kutsuaan.
Näemme joka vuosi opiskelijoiden tulevan ja menevän.
Kahdessa vuodessa he saavat perustan, joka muuttaa heidät.
Se on Jumalan sanan voima.
Vierailimme koulussa vuonna 2012 ja keräsimme otteen tarinoista, -
joita Jumala kertoo. Tässä on Nathalie, 20-vuotias kuvaeditoija.
Lukion jälkeen hänen ystävänsä jatkoivat maallisiin yliopistoihin, -
mutta Nathalie halusi saada vahvan perustan Jumala-suhteelleen.
Tämä on hyvä paikka kasvaa suhteessa Jumalaan.
Se on kuin hautomo tai kasvihuone, jonne ihmiset tulevat kasvamaan -
sellaisten ihmisten ympäröiminä, jotka nostavat heidät uudelle tasolle.
Ihmisistä tulee täällä kuin perhe. Tunnemme toisemme niin hyvin.
Perheessä on turvallista kasvaa.
Ensimmäisen vuoden jälkeen oivalsin, että lain ja armon välillä on selvä ero.
Charis-raamattukoulussa voi kokea Jumalan armon.
Tämä herrasmies syntyi hinduna ja odotti myös kuolevansa hinduna, -
kunnes kohtasi Jeesuksen radikaalilla tavalla 59-vuotiaana.
Olin menossa palvomaan epäjumalia, kuten olin tehnyt 33 vuoden ajan.
Sitten Venu kuuli Herran äänen.
Hän sanoi, ettei minun tarvinnut enää tehdä sitä.
Herra itse rohkaisi häntä tulemaan Charikseen.
Hän sanoi: "Täällä on armo. Haluan, että koet armon."
Nautin armosta kovasti.
Tässä on kameraa pelkäävä Anna Puolasta, entinen harras katolilainen.
Olin lapsena melko uskonnollinen. Rakastin Jeesusta pienestä pitäen.
Kävin joka sunnuntai kirkossa itsekseni ja rakastin sitä.
Minulle opetettiin, että synti erotti minut Jumalasta, ellen pääsisi siitä.
Chariksessa Anna oppi ihmeellisiä asioita omasta teologiastaan.
En tuntenut Jumalaa, mutta tänne tultuani sydämessäni tapahtui jotain.
Vihdoin ymmärsin, mitä armo on.
Jumala on hyvä, eikä mikään voi erottaa minua Hänen rakkaudestaan.
Annan, Nathalien ja kaikkien muiden videolla esiintyneiden ihmisten -
elämän on muuttanut peruuttamattomasti se, -
minkä he ovat kokeneet ja oppineet Charis-raamattukoulussa.
Chicagon Charis-koulu on kohta toiminut jo 10 vuotta.
Sen kasvatit ottavat vuorostaan johtovastuun. Opiskelijamäärä -
on kaksinkertaistunut, ja koulusta on valmistunut 133 ihmistä.
He vievät sanoman Jumalan ehdot- tomasta rakkaudesta maailmaan.
Muuttuneet ihmiset muuttavat maailmaa. Armon sanoma leviää -
kuin renkaat, jotka syntyvät tyyneen veteen heitetystä kivestä.
Tohtori Tim palvelee potilaitaan sekä fyysisesti että hengellisesti, -
ja ihmiset paranevat ja pelastuvat.
Tomin ja Lynnin työ keskustassa tuottaa yhä enemmän hedelmää.
Pastorit Rob ja Obed vievät sanomaa Jumalan armosta seurakuntiinsa -
ja niiden ulkopuolelle.
Vanhan ystävämme, Chicagon koulun perustajan Mark Bassettin -
Herra on kutsunut takaisin Coloradoon koordinoimaan Charis-kouluja -
eri puolilla maailmaa. Määrätietoisia pastoreita ja vastavalmistuneita, -
lähettejä ja tavallisia ihmisiä. Chicagon Charis-koulu vain kasvaa.
Jos haluat tulla osaksi sen yhä kasvavaa perhettä, -
käy ruudulla näkyvässä osoitteessa.
Kiitos Herralle! Eikö olekin hienoa? Nämä ovat tavallisia ihmisiä, -
jotka ovat nähneet opetuslapseuden vaivan ja haluavat opettaa muita.
Tällaisia tuloksia he ovat saaneet.
Sama moninkertaistuu kaikkialla. Meillä on nyt 18 Charis-koulua -
eri puolilla maailmaa sekä lisäksi netti- ja kirjekurssiopiskelijoita.
Raamattukoulujärjestelmässämme on juuri nyt yli 2 000 opiskelijaa.
Tuhansia on jo valmistunut, -
ja heidän vaikutuksensa näkyy eri puolilla maailmaa, kuten näimme.
Tämän maailman loppuun... No, siihenkin mennessä, -
mutta tarkemmin sanottuna tämän vuoden loppuun mennessä -
meillä pitäisi olla 33 Charis-koulua, ja Mark ja Tenese auttavat siinä.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Sarjan neljäs osa käsittelee johtamista esimerkin voimalla.
Se on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia, -
johon kuuluu kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Sen avulla sinusta tulee opetuslapsi ja voit myös opetuslapseuttaa muita.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Oletko tyytyväinen elämääsi? Entäpä suhteesi Jumalaan?
Onko se niin vahva kuin haluaisit? Ehkäpä on muutoksen aika.
Viisi tapaa muuttaa elämäsi Charis-raamattukoulussa!
Päiväopetus, iltaopetus, avoin opetus, nettikurssi ja kirjekurssi
Charis-raamattukoulu on muuttanut ihmisten elämää vuodesta 1994.
Se on tuonut muutoksen kaikenikäisten opiskelijoiden elämään.
Kaikenlaisilla ihmisillä on yksi päämäärä, usko ja totuus: Jeesus.
Missään opeteta niin kuin täällä. Täällä opetetaan tuntemaan Jeesus.
Täällä löydät lahjasi ja tarkoituksesi.
Saat käytännöllistä opetusta ja kokemusta palvelusta.
Hyvä sanoma Jumalan ehdottomasta armosta ja rakkaudesta muuttaa sinut.
Kokoaikaiset opiskelijat saavat lähiopetusta kaikilla luennoilla.
Iltaopiskelijoilla opetus on osin lähiopetusta, osin nauhoitettua -
pienemmissä opetusryhmissä.
Jos et pääse kampuksellemme, älä vaivu epätoivoon.
Voit osallistua avoimeen opetukseen yhteistyökouluissamme eri puolella.
Tai ehkä nettikurssi sopii tilanteeseesi paremmin.
Voit opiskella rauhassa kotona, työpaikalla tai jopa kahvilassa -
nettikurssimme avulla. Jos sinulla ei ole tietokonetta tai nettiyhteyttä, -
voit opiskella kirjekurssin avulla.
Aloita, kun olet valmis, ja opiskele omaan tahtiisi.
Viisi tapaa muuttaa elämäsi: -
Päiväopetus, iltaopetus, avoin opetus yhteistyökouluissa, -
nettikurssi ja kirjekurssi.
Tutustu kouluumme osoitteessa www.charisbiblecollege.org
Mitä vielä odotat? Muuta elämäsi ja muuta maailma.
Suomennos: Anni Lähteenmäki